ઈજીપ્ત દેશના સાઈનાઈ રણમાં – ઈજીપ્તમાં ૪૫૦૦ વર્ષો પહેલા સમ્રાટ ફેરોનું સામ્રાજ્ય હતું અને બધા દસ્તાવેજોનું લખાણ હાઇરોગ્લીફ લીપીમાં થતું. આ લીપીને શીખવાનો અને લખવાનો અધિકાર ફક્ત પંડિતો અને ઉચ્ચ વર્ગના લોકોને જ હતો. દરેક અક્ષરને ચિત્ર દ્વારા ચિન્હ આપવામાં આવતું. અનેક ચિન્હો ભેગા કરવાથી શબ્દ અને વાક્યો બનતા તે લખવાનું કામ બહુ અઘરું હતું. સામાન્ય પ્રજાને હાઈરોગ્લીફ લીપી શીખવાની મનાઈ હતી એટલે એક બીજા સાથે વહેવાર ફક્ત બોલીને જ થઈ શકતો. આ સમસ્યાને લીધે સામાન્ય નાગરિકોએ (સીમેટીક લોકો) મૂળાક્ષરોની શોધ કરી દુનિયાની પહેલી બારાખડી બનાવી. જુદા જુદા પથ્થરોના લીસોટાઓ અભ્યાસ કરી સંશોધકોને કુલ ૨૬ અક્ષરો મળ્યા. આ સંશોધનથી એ પણ સમજાયું કે આ ફક્ત લીસોટા ન હતા પણ સંદેશ હતા. ઈજીપ્તનું લશ્કર આ રસ્તો વપરાતું ત્યારે એક બીજાને સંદેશા આ રીતે લખવામાં આવતા. આવી રીતે ફક્ત આ ૨૬ અક્ષરોનો જ ઉપયોગ કરી, અક્ષરોની માત્ર જગ્યા બદલીને નવા શબ્દો બનાવવાની કલ્પના અદભુત જ ગણાય. દુનિયા દરેક ખૂણામાં (ચીન, જાપાન અને કોરિયા સિવાય) આનો સ્વીકાર થવાનું કારણ એવું કે આ અક્ષરોને કોઈ ચિન્હ નથી. વિશ્વના જુદા જુદા ભાગના લોકોએ પોતાની ભાષાના અવાજ આપીને આ લીપીને પોતાની ભાષા લખવા માટે શરૂઆત કરી.